b'\n_START_ARTICLE_\nTil julebal i Nisseland\n_START_PARAGRAPH_\n"Til julebal i Nisseland" er en dansk julesang, der stammer fra filmen Far til fire i byen (1956). Teksten er skrevet af Victor Skaarup og melodien af Svend Gyldmark. Den synges i filmen af Lille Per spillet af Ole Neumann.\n_START_SECTION_\nSangen i filmen\n_START_PARAGRAPH_\nSangen optr\xc3\xa6der i filmen i en sekvens, hvor Lille Per dr\xc3\xb8mmer, at han bliver hentet ud gennem vinduet af nogle nisser, der tager ham med til en hule, hvor nisserne bor. Her danser og synger de alle, og Lille Per f\xc3\xa5r en nissehue af nissernes konge. Til sidst forlader han ballet og g\xc3\xa5r tilbage til sin seng, hvor s\xc3\xb8vnen igen overmander ham, og han falder i s\xc3\xb8vn.'